अपनी शानदार कॉमेडी के लिए मशहूर कपिल शर्मा इन दिनों लगातार विवादों की वजह से सुर्खियों में हैं. पहले कपिल ट्विटर में गाली-गलौच, फिर एक वेबपोर्टल के एडिटर को फोन कर धमकाना और गाली देना और फिर अपनी एक्स और उसी एडिटर के खिलाफ एफआईआर दर्ज कराने के कारण मीडिया हेडलाइंस में बने रहे . पिछले कई दिनों से लगातार विवादों में फंसे कपिल के नए शो 'फैमिली टाइम विद कपिल शर्मा' पर भी संकट के बादल गहराने लगे हैं. कपिल शर्मा अपनी मानसिक स्थिति के कारण सुर्खियों में बने हैं. कपिल शर्मा ने हाल ही में अपनी एक्स मैनेजर प्रीति सिमोस, उनकी बहन नीति सिमोस और पत्रकार विक्की लालवानी के खिलाफ 25 लाख रुपए वसूलने का केस दर्ज कराया था.अब उनकी को-एक्टर रहीं सुगंधा मिश्रा ने कपिल को लेकर बयान दिया है.